15/03/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 12868/2022. Aprobación das bases do XXI premio “Miguel González Garcés” de poesía

XXI Premio Miguel González Garcés” de poesía Dando continuidade ao que xa é unha tradición na convocatoria poética en lingua galega e recollendo tamén o exemplo deste significativo escritor coruñés, a Deputación da Coruña convoca o XXI Premio “Miguel González Garcés” de poesía, de acordo coas seguintes: BASES Primeira Poderán optar ao premio todas as persoas de calquera nacionalidade, que non fosen premiadas nos catro anos anteriores a este, e que presenten obras de poesía escritas en lingua galega. As obras deberán ser inéditas, non premiadas en ningún outro certame, nin publicadas ou rexistradas, total ou parcialmente. A orixinalidade da obra e a súa autoría xustificarase mediante unha declaración responsable manifestando ser a persoa autora e titular de todos os dereitos. En consecuencia, a Deputación Provincial da Coruña non se fará responsable das posibles denuncias por plaxio ou enventualidade similar que poideran xurdir, recaendo na persoa participante afectada as accións legais que procedan e asumindo, se é o caso, as indemnizacións que poideran corresponder polos prexuízos ocasionados a particulares ou á organización. As persoas participantes terán a obriga de comunicar á Deputación a concesión de calquera premio que obteña a obra presentada, no momento en que esta situación se producir, o que dará lugar á súa exclusión do concurso. Segunda O premio é único e indivisible e está dotado coa cantidade de 6.500 €, figurando incluídos nesta cantidade todos os impostos que lle sexan de aplicación. O premio poderá quedar deserto e ser concedido con carácter ex aequo; neste caso, o seu importe repartirase proporcionalmente entre as persoas que resulten premiadas. O premio non poderá concederse a título póstumo, sin prexuizo dos dereitos de sucesión que poidan exercerse si a beneficiaria falecese despois do fallo do xurado (no caso de persoas físicas). A Deputación, que publicará a obra premiada, reservarase os dereitos de edición durante un prazo de dezaoito meses, que se contará desde a data da concesión do premio, e entregará á persoa gañadora trinta exemplares da obra editada. A autora ou autor manterá os dereitos para a posible edición da obra en calquera outra lingua distinta á galega. Esta edición non poderá ser realizada, en ningún caso, con anterioridade á edición en lingua galega. Terceira As obras serán de tema libre e terán unha extensión non menor de trescentos versos, que deberán cumplir as seguintes especificacións: folio formato DIN A4, texto mecanografado polas dúas caras, a dobre espazo, letra Times New Roman corpo 12 e deberá estar paxinado. En ningún caso o nome da persoa autora poderá aparecer no texto da obra A presentación farase, preferentemente, en formato dixital, por medio dun USB/CD que incluirá na carátula a seguinte inscrición: XXI Premio “Miguel González Garcés” de poesía, título da obra ou lema e pseudónimo; o tratamento de texto será Word ou OpenOffice. No caso de optar pola presentación en papel, os orixinais serán enviados por duplicado, en exemplares separados, grampados ou encadernados. A obra será presentada baixo o sistema de plica, polo que a obra será enviada achegada dun sobre á parte; no exterior do sobre figurará o título da obra e o lema ou pseudónimo da persoa que sexa a súa autora; no interior incluirase a documentación seguinte: – Copia do NIF – Enderezo, teléfono de contacto e correo electrónico. – Breve currículo. – Declaración responsable manifestando ser a persoa autora e titular de todos os dereitos. – Declaración expresa de que a obra é inédita e que non foi premiada, ata a data da súa presentación, en ningún outro certame ou premio. – Escrito de cesión dos dereitos de edición da obra (incluídos os de publicación, distribución e explotación) por un prazo de dezaoito meses desde a data de concesión do premio – Declaración de consentimento expreso para o tratamento dos datos persoais que constan na solicitude para a participación no XXI Premio “Miguel González Garcés” de poesía, de conformidade co establecido na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais. Cuarta O prazo de presentación de solicitudes determinarase no anuncio de publicación da convocatoria deste premio no BOP da Coruña, a través do Sistema Nacional de Publicación de Subvencións. As solicitudes enviaranse, a portes pagados, á Deputación Provincial da Coruña, Avda Porto da Coruña 2, 15003 A Coruña, indicando no sobre XXI Premio “Miguel González Garcés” de poesía. Quinta Para a lectura da totalidade das obras presentadas, será nomeada unha comisión lectora, que estará composta por persoas expertas no campo da poesía en lingua galega; estas persoas valorarán (de 0 a 10 puntos) as obras presentadas e farán un informe xustificativo da súa valoración. Pasarán a consideración do xurado un máximo de 20 obras tras un proceso de catro fases en base ás valoracións da comisión lectora:  Pasa a selección final a obra máis valorada por cada unha das persoas da comisión.  Dese grupo coas obras máis valoradas, pasarán aquelas obras que teñan un mínimo de 7 puntos de media por parte das dúas persoas da comisión lectora que a analizaron.  De entre as que cumpran este criterio, escollénse unicamente as obras que tivesen unha puntuación mínima de 7 puntos parte das dúas persoas da comisión que a leron.  Se o número de obras resultantes é superior a 20, escolleranse de entre este grupo as 20 obras con puntuación media máis alta. A relación das obras seleccionadas será dada a coñecer a tráves da páxina web da Deputación www.dacoruna. gal Sexta O xurado estará presidido pola persoa que ocupe a Presidencia da Deputación ou persoa en quen delegue e formarán parte del cinco persoas de recoñecido prestixio no ámbito da poesía, nomeadas por ela. As funcións de secretaría exerceraas o secretario da Corporación, ou a funcionaria ou funcionario en quen delegue. Para o nomeamento do xurado respectarase a presencia equilibrada de mulleres e homes, en cumprimento do disposto no Capítulo I, artigo 5.2d) do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, do 1 de outubro, de rexime xurídico do sector público. A composición do xurado darase a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. Sétima O xurado actuará en pleno, en sesión a ser posible única, sendo necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Lei 40/2015, do 1 de outubro, de réxime xurídico do sector público. As deliberacións serán secretas e delas redactarase a acta correspondente. O xurado presentará a súa proposta á Presidencia da Deputación, que é o órgano competente para conceder o premio. O fallo do xurado será inapelable. Terá lugar no segundo semestre de 2022 e será dado a coñecer a través da páxina web da Deputación; a Deputación resérvase o dereito a cambiar a data se é necesario. Se hai finalista, a plica correspondente á obra poderá ser aberta pola persoa que exerza a secretaría do xurado co fin de que, se a persoa autora o permite, poida darse a coñecer o seu nome. Oitava Non se devolverán as obras presentadas non premiadas, e a partir do día seguinte ao da decisión do xurado serán destruídas. A participación nesta convocatoria supón a total aceptación destas bases. Novena Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, do 5 de decembro, de Protección de Datos Persoais e garantía dos dereitos dixitais O responsable do tratamento dos datos é a Deputación Provincial da Coruña, e o encargado será a empresa contratada pola Deputación Provincial para coordinar o premio, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación Provincial coa súa firma. No caso de que sexa denegado o consentimento para o tratamento dos datos persoais, non poderá presentarse ao Certame por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación na dirección //www.dacoruna. gal/avisos/politica-privacidade. A Coruña, 11 de marzo de 2022. O presidente A secretaria Valentín González Formoso Amparo Taboada Gil